Христо Радевски
Човешката ръка

chitanka.info

И мускулеста, и красива,

и в буйна радост, и в тъга,

подвижна, жива, работлива —

твори човешката ръка.

Тя пише книги, тя рисува

картини, планове чертай.

Тя по клавишите танцува,

красив човек от кал извай.

Играчки прави и машини,

строи заводи, градове,

и не отпада, и не стине,

и сякаш пее и зове.

Как тя умее да ласкае

и да помогне в труден час!

Човешката ръка — това е

най-верният другар за нас.

Ала тежко̀ им на ония,

що опват срещу нас лъка,

които твърд юмрук да свие

принудят нашата ръка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.